ddrg/super_eurlex huggingface dataset:
ODLOČBA KOMISIJE

z dne 24. septembra 1996

o spremembi odločb Komisije 91/270/EGS in 92/471EGS o uvozu zarodkov domačega goveda iz Argentine

(Besedilo velja za EGP)

(96/572/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Direktivo 94/113/ES [2], in zlasti členov 7, 9 in 10 Direktive,

ker je seznam tretjih držav, iz katerih države članice dovolijo uvoz zarodkov domačega goveda, objavljen v Odločbi Komisije 91/270/EGS [3], kakor je bila spremenjena z Odločbo 94/453/ES [4];

ker so pogoji zdravstvenega varstva živali in veterinarska spričevala za uvoz govejih zarodkov iz tretjih držav določeni v Odločbi Komisije 92/471/EGS [5], kakor je bila nazadnje spremenjena z Odločbo 94/453/ES;

ker so se pristojni organi v Argentini zavezali, da bodo v 24 urah po teleksu ali telefaksu uradno obvestili Komisijo in države članice o potrditvi pojava katere koli od naslednjih bolezni: goveje kuge, slinavke in parkljevke, pljučne kuge govedi, bolezni modrikastega jezika, epizootske hemoragične bolezni, mrzlice doline Rift in nalezljivega vezikularnega stomatitisa ali o spremembi cepljenja proti tem boleznim;

ker je zdravstveno stanje živali v Argentini zadovoljivo, kar zadeva uvoz govejih zarodkov;

ker so veterinarske službe v tej državi dobro strukturirane in organizirane in ker so tamkajšnji pristojni organi zagotovili skladnost z zahtevami, določenimi v Direktivi 89/556/EGS;

ker so se pristojni organi v Argentini zavezali, da bodo zagotovili, da so zarodke odvzele ali pridobile in pripravile odobrene in nadzorovane skupine za odvzem ali pridobivanje zarodkov, da so bili, pridobljeni od živali v zadovoljivem zdravstvenem stanju, da so bili skladiščeni in transportirani v skladu s pravili, ki ohranjajo njihovo zdravstveno stanje, in da jim je zaradi zagotavljanja, da je ta zahteva izpolnjena, med prevozom priloženo veterinarsko spričevalo;

ker je treba seznam držav, iz katerih države članice dovolijo uvoz zarodkov domačega goveda, spremeniti in ker je treba določiti pogoje zdravstvenega stanja živali za uvoz iz Argentine;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Na seznam držav iz Priloge k Odločbi 91/270/EGS se doda naslednja država:

"Argentina".

Člen 2

Na seznam držav iz dela II Priloge A k Odločbi 92/471/EGS se doda naslednja država:

"Argentina".

Člen 3

Ta odločba se uporablja od naslednjega dne po dnevu objave v Uradnem listu Evropskih skupnosti.

Člen 4

Ta odločba je naslovljena na države članice.

V Bruslju, 24. septembra 1996

Za Komisijo

Franz FISCHLER

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 23.

[3] UL L 134, 29.5.1991, str. 56.

[4] UL L 187, 22.7.1994, str. 11.

[5] UL L 270, 15.9.1992, str. 27.
Sklep Komisije

z dne 12. marca 1996

o sklenitvi v imenu Evropske skupnosti za premog in jeklo in Evropske skupnosti za atomsko energijo Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi strani

(96/241/Euratom, ESPJ)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za premog in jeklo, zlasti prvega odstavka člena 95 Pogodbe,

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,

ker je, dokler ne začne veljati Sporazum o partnerstvu in sodelovanju, podpisan v Bruslju 28. novembra 1994, treba odobriti Začasni sporazum o trgovini in trgovinskih zadevah, podpisan v Bruslju 2. oktobra 1995 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi;

ker je sprejetje Začasnega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;

po posvetovanju s posvetovalnim odborom ESPJ in po pridobitvi soglasja Sveta,

SKLENILA:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi se s Protokolom in izjavami odobri v imenu Evropske skupnosti za premog in jeklo in Evropske skupnosti za atomsko energijo.

Ta besedila so priloga temu sklepu [1].

Člen 2

Predsednik Komisije v imenu Evropske skupnosti za premog in jeklo in Odbora Evropske skupnosti za atomsko energijo da uradno obvestilo, kot je predvideno v členu 35 Začasnega sporazuma.

V Bruslju, 12. marca 1996

Za Komisijo

Hans van den Broek

Član Komisije

[1] UL L 40, 17.2.1996, str. 11 in 40.
Sklep Sveta

z dne 22. novembra 1993

o sklenitvi Sporazuma v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo v zvezi s spremembo Konvencije z dne 20. maja 1987 o skupnem tranzitnem postopku

(96/155/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker člen 15(2) Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku [1] pooblašča Skupni odbor, ustanovljen s to konvencijo, da priporoči spremembe Konvencije;

ker je bila konvencija spremenjena, da bi omogočila pristop novih pogodbenic;

ker so zadevne spremembe določene v Priporočilu št. 1/93 Skupnega odbora; ker je treba odobriti Sporazum v obliki izmenjave pisem v zvezi z navedenim priporočilom,

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo v zvezi s spremembo Konvencije z dne 20. maja 1987 o skupnem tranzitnem postopku je s tem odobren v imenu Skupnosti.

Besedilo Sporazuma je priloženo k temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis Sporazuma, ki zavezuje Skupnost.

V Bruslju, 22. novembra 1993

Za Svet

Predsednik

Ph. Maystadt

[1] UL L 226, 13.8.1987, str. 2.

--------------------------------------------------
ODLOČBA KOMISIJE

z dne 19. decembra 1995

o spremembi Odločbe 93/13/EGS o postopkih za veterinarske preglede izdelkov iz tretjih držav na mejnih kontrolnih točkah Skupnosti

(96/32/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/675/EGS z dne 10. decembra 1990 o načelih organizacije veterinarskih pregledov izdelkov, ki se vnašajo v Skupnost iz tretjih držav1, kakor je bila nazadnje spremenjena z Aktom o pristopu Avstrije, Finske in Švedske, in zlasti člena 14(1) Direktive,

ker Odločba Komisije 93/13/EGS2, kakor je bila nazadnje spremenjena z Odločbo 94/305/ES3, določa postopke za veterinarske preglede izdelkov iz tretjih držav na mejnih kontrolnih točkah Skupnosti;

ker je treba veljavna pravila, ki se uporabljajo za omejitev teže izdelkov v osebni prtljagi potnikov, namenjenih osebni prehrani, prilagoditi, da bodo upoštevala nekatere posebne okoliščine v zvezi z rekreacijskim ulovom rib na Norveškem ali v Rusiji, ki se vnašajo na Švedsko in Finsko;

ker so ukrepi, predvideni v Odločbi, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Členu 5 Odločbe 93/13/EGS se doda naslednji odstavek:

4. Vendar pa je za rekreacijski ulov rib, ki se vnašajo na Finsko ali Švedsko iz Norveške ali Rusije v osebni prtljagi potnikov za neposredno prehrano posameznikov, največja dovoljena teža, ki je določena v odstavku 1, 15 kg ali ena riba kakršne koli teže.

Člen 2

Ta odločba je naslovljena na države članice.

V Bruslju, 19. decembra 1995

Za Komisijo

Franz FISCHLER

Član Komisije

1 UL L 373, 31.12.1990, str. 1.

2 UL L 9, 15.1.1993, str. 33.

3 UL L 133, 28.5.1994, str. 50.
Odločba Komisije

z dne 19. septembra 1995

o vzorcih spričeval za trgovanje med državami članicami Skupnosti s semenom, jajčnimi celicami in zarodki ovc in koz

(Besedilo velja za EGP)

(95/388/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], kakor je bila nazadnje spremenjena z Aktom o pristopu Avstrije, Finske in Švedske, in zlasti četrte alinee člena 11(2) ter tretje alinee člena 11(3) Direktive,

ker Direktiva 92/65/EGS določa zahteve v zvezi z zdravstvenim varstvom živali, ki veljajo za trgovanje s semenom, jajčnimi celicami in zarodki ovc in koz;

ker je treba opredeliti vzorec spričevala, ki se uporablja v takem trgovanju;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO

Člen 1

1. Zdravstveno spričevalo, ki ustreza vzorcu iz Priloge I, mora spremljati seme ovnov in kozlov med prevozom v drugo državo članico;

2. Zdravstveno spričevalo, ki ustreza vzorcu iz Priloge II, mora spremljati seme, jajčne celice in zarodke ovc in koz med prevozom v drugo državo članico.

Člen 2

Ta odločba se uporablja od 1. januarja 1996.

Člen 3

Ta odločba je naslovljena na države članice.

V Bruslju, 19. septembra 1995

Za Komisijo

Franz Fischler

Član Komisije

[1] UL L 268, 14.9.1992, str. 54.

--------------------------------------------------

PRILOGA I

+++++ TIFF +++++

--------------------------------------------------

PRILOGA II

+++++ TIFF +++++

--------------------------------------------------
Odločba Komisije

z dne 30. maja 1995

o spremembi Odločbe 93/455/EGS o odobritvi nekaterih načrtov ukrepov ob nepredvidljivih dogodkih za obvladovanje slinavke in parkljevke

(Besedilo velja za EGP)

(95/194/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/423/EGS z dne 26. junija 1990 o spremembi Direktive 85/511/EGS o uvedbi ukrepov Skupnosti za obvladovanje slinavke in parkljevke, Direktive 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti, in Direktive 72/462/EGS o problemih glede zdravstvenih in veterinarskih pregledov ob uvozu goveda in prašičev ter svežega mesa ali mesnih proizvodov iz tretjih držav [1] in zlasti člena 5(4) Direktive,

ker je Komisija z Odločbo Komisije 91/42/EGS z dne 8. januarja 1991 o določitvi meril za izdelavo načrtov ukrepov ob nepredvidljivih dogodkih za obvladovanje slinavke in parkljevke v skladu s členom 5 Direktive Sveta 90/423/EGS [2] že določila merila, ki se uporabljajo pri izdelavi načrtov izrednih ukrepov ob nepredvidljivih dogodkih za obvladovanje slinavke in parkljevke;

ker je Nizozemska predložila v odobritev nacionalne načrte ukrepov ob nepredvidljivih dogodkih; ker je bilo po pregledu teh načrtov ugotovljeno, da omogočajo dosego želenih ciljev in izpolnjujejo vsa merila, določena v Odločbi 91/42/EGS;

ker so bili načrti ukrepov ob nepredvidljivih dogodkih za nekatere države članice odobreni z Odločbo Komisije 93/455/EGS z dne 23. julija 1993 o odobritvi nekaterih načrtov ukrepov ob nepredvidljivih dogodkih za obvladovanje slinavke in parkljevke [3]; ker je zato treba navedeno odločbo spremeniti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 93/455/EGS se spremeni:

V Prilogi se doda "Nizozemska".

Člen 2

Ta odločba je naslovljena na države članice.

V Bruslju, 30. maja 1995

Za Komisijo

Franz Fischler

Član Komisije

[1] UL L 224, 13.8.1990, str. 13.

[2] UL L 23, 29.1.1991, str. 29.

[3] UL L 213, 23.7.1993, str. 20.

--------------------------------------------------
Odločba Komisije

z dne 13. julija 1995

o spremembi Direktive 94/984/ES o določitvi pogojev v zvezi z zdravstvenim varstvom živali in veterinarskih spričevalih za uvažanje svežega perutninskega mesa iz nekaterih tretjih držav

(Besedilo velja za EGP)

(95/302/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim varstvom živali, ki urejajo trgovino s svežim perutninskim mesom v Skupnosti in za uvoz svežega perutninskega mesa iz tretjih držav [1], kakor je bila nazadnje spremenjena z Direktivo 93/121/ES [2], in zlasti členov 11 in 12 Direktive,

ker so bili z Odločbo Komisije 94/984/ES [3] določeni pogoji v zvezi z zdravstvenim varstvom živali in veterinarska spričevala za uvoz svežega perutninskega mesa iz nekaterih tretjih držav;

ker se zdaj lahko skladno s prejetimi informacijami iz Brazilije in rezultati pregleda, ki so ga opravile službe Komisije v navedeni državi, ponovno preveri regionalizacija za Brazilijo;ker je za to spremembo treba predvideti določeno zamudo, da bodo lahko brazilske oblasti upoštevale zaključke navedenega pregleda;

ker se na podlagi nedavno prejetih informacij zdi, da Izrael ne more izpolniti zahtev vzorca spričevala B; vendar pa Izrael lahko izpolni zahteve vzorca A za gosja jetra;

ker sta odločbi Komisije 94/963/ES [4] in 95/98/ES [5] predpisali status za atipično kokošjo kugo za Finsko in Švedsko; ker je torej treba razširiti veljavnost sprotnih opomb, ki se nanašajo na države članice ali dele držav članic koristnic dodatnih jamstev, skladno s členom 3(A)(1), tudi na te države članice;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba Komisije 94/984/ES se spremeni na naslednji način:

1) v Prilogi,

(a) se vrstica:

"BR | Brazilija | državi Rio Grande do Sul in Santa Catarina | A" |

nadomesti z:

"BR-1 | Brazilija | državi Rio Grande do Sul in Santa Catarina Parana, Săo Paolo in Mato Groso do Sul (1) | A"; |

(b) se vrstica:

"IL | Izrael | | B" |

nadomesti z:

"IL | Izrael | | A(2)" |

(c) se vstavijo naslednje sprotne opombe:

(c) "(1) se uporablja od 1. septembra 1995."

"(2) samo gosja jetra.

;"

2) v Delu 2 Priloge II se vzorca A in B nadomestita z vzorcem A in B iz Priloge k tej odločbi.

Člen 2

Ta odločba je naslovljena na države članice.

V Bruslju, 13. julija 1995

Za Komisijo

Franz Fischler

Član Komisije

[1] UL L 268, 24.9.1991, str. 35.

[2] UL L 340, 31.12.1993, str. 39.

[3] UL L 378, 31.12.1994, str. 11.

[4] UL L 371, 31.12.1994, str. 29.

[5] UL L 75, 4.4.1995, str. 28.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Sklep Sveta

z dne 17. julija 1995

o sklenitvi Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Rusko federacijo na drugi strani, ki ga je sklenila Evropska skupnost

(95/414/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) Pogodbe,

ob upoštevanju predloga Komisije,

ker je, dokler ne začne veljati Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Rusko federacijo na drugi strani, podpisan na Krfu 24. junija 1994, v imenu Evropske skupnosti treba sprejeti Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Rusko federacijo na drugi strani, ki je bil parafiran 29. decembra 1994,

SKLENIL:

Člen 1

Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Rusko federacijo na drugi strani, skupaj s Protokoli in izjavami, ki se nanj nanašajo, se odobri v imenu Evropske skupnosti.

Besedilo Začasnega sporazuma je priloženo temu sklepu.

Člen 2

Ta sklep pooblašča predsednika Sveta, da imenuje osebe, pooblaščene za podpis Začasnega sporazuma [1].

Člen 3

Uradno obvestilo,predvideno v členu 36 Začasnega sporazuma, da v imenu Evropske skupnosti predsednik Sveta.

V Bruslju, 17. julija 1995

Za Svet

Predsednik

J. Solana

[1] Datum začetka veljavnosti sporazuma bo v Uradnem listu Evropskih skupnosti objavil Generalni sekretariat Sveta.
Sklep Sveta

z dne 24. julija 1995

o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško, kot posledica pristopa Republike Avstrije, Republike Finske in Kraljevine Švedske k Evropski uniji

(95/312/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker je Komisija v imenu Skupnosti s pogajanji uskladila Dodatni protokol k Sporazumu med Evropsko gospodarsko skupnostjo in Kraljevino Norveško [1], podpisan v Bruslju dne 14. maja 1973, da bi se upošteval pristop Republike Avstrije, Republike Finske in Kraljevine Švedske k Evropski uniji;

ker je ta dodatni protokol treba odobriti,

SKLENIL:

Člen 1

Dodatni protokol k Sporazumu med Evropsko gospodarsko skupnostjo in Kraljevino Norveško kot posledica pristopa Republike Avstrije, Republike Finske in Kraljevine Švedske k Evropski uniji se odobri v imenu Skupnosti odobri.

Besedilo Dodatnega protokola je priloženo temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis Dodatnega protokola, ki bo zavezujoč za Skupnost.

V Bruslju, 24. julija 1995

Za Svet

Predsednik

P. Solbes Mira

[1] UL L 171, 27.6.1973, str. 2.

--------------------------------------------------
Odločba Komisije

z dne 26. januarja 1994

o pogojih v zvezi z zdravstvenim varstvom živali in izdaji veterinarskih spričeval za uvoz mesnih izdelkov iz Bahrajna in o spremembi Odločbe Sveta 79/542/EGS in Odločbe Komisije 91/449/EGS

(Besedilo velja za EGP)

(94/59/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (EGS) št. 1601/92 [2], in zlasti členov 21a in 22 Uredbe,

ker Odločba Sveta 79/542/EGS [3], kakor je bila nazadnje spremenjena z Odločbo Komisije 93/507/EGS [4], določa seznam tretjih držav, iz katerih države članice odobrijo uvoz goveda, svinj, kopitarjev, ovc in koz, svežega mesa in mesnih izdelkov;

ker Odločba Sveta 91/449/EGS [5], kakor je bila nazadnje spremenjena z Odločbo 93/504/EGS [6], določa vzorec veterinarskega spričevala živali za mesne izdelke, uvožene iz tretjih držav;

ker po veterinarski misiji Skupnosti kaže, da ima Bahrajn ne glede na položaj na področju zdravstvenega varstva živali dovolj dobro strukturirane in organizirane veterinarske službe; ker bo proizvodnjo nekaterih toplotno obdelanih mesnih izdelkov za izvoz v Skupnost nadzoroval uradni veterinar, ki ga določi Oddelek veterinarskih služb;

ker je treba pogoje v zvezi z zdravstvenim varstvom živali in izdajo veterinarskih spričeval prilagoditi položaju zdravstvenega varstva živali zadevne tretje države;

ker so bila podana jamstva, da sveže meso, namenjeno predelavi v Bahrajnu, izhaja iz obratov, odobrenih po določbah Direktive 72/462/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Države članice dovolijo uvoz mesnih izdelkov iz Bahrajna, ki so bili:

- toplotno obdelani v hermetično zaprti posodi do Fo vrednosti tri ali več, ali

- toplotno obdelani tako, da je bila temperatura v sredini vsaj 80 oC.

2. Države članice ne odobrijo uvoza iz Bahrajna za mesne izdelke, ki niso navedeni v odstavku 1.

Člen 2

V Delu I Priloge k Odločbi 79/542/EGS se v skladu z abecednim redom ISO-kode države vnese naslednja vrstica:

+++++ TIFF +++++

Člen 3

Odločba 91/449/EGS se spremeni:

1. V Delu II Priloge B se seznam držav, ki jim je odobrena uporaba vzorca veterinarskega spričevala, spremeni tako, da se vstavi naslednja država:

"Bahrajn".

2. V Delu II Priloge C se seznam držav, ki jim je odobrena uporaba vzorca veterinarskega spričevala, spremeni tako, da se vstavi naslednja država:

"Bahrajn".

Člen 4.

Ta odločba je naslovljena na države članice.

V Bruslju, 26. januarja 1994

Za Komisijo

René Steichen

Član Komisije

[1] UL L 302, 31.12.1972, str. 28.

[2] UL L 173, 27.6.1992, str. 13.

[3] UL L 146, 14.6.1979, str. 15.

[4] UL L 237, 22.9.1993, str. 36.

[5] UL L 240, 29.8.1991, str. 28.

[6] UL L 236, 21.9.1993, str. 16.

--------------------------------------------------
Odločba Komisije

z dne 18. aprila 1994

o sistemu za identifikacijo psov in mačk, ki so dani na trg v Združenem kraljestvu in na Irskem, pa niso po poreklu iz teh držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino znotraj Skupnosti ter uvoz v Skupnost živali, semena, jajčnih celic in zarodkov za katere ne veljajo zahteve zdravstvenega varstva živali, predpisane v posebnih pravilih Skupnosti iz Priloge A(I) k Direktivi 90/425/EGS [1], in zlasti člena 10(3)(a)(iii) Direktive,

ker je treba vzpostaviti sistem za identifikacijo psov in mačk, ki so dani na trg v Združenem kraljestvu in na Irskem, pa niso po poreklu iz teh držav;

ker tehnologija elektronske identifikacije psov in mačk omogoča poceni in relativno neboleč sistem, ki ne dopušča goljufanja; ker je v teh okoliščinah primerno uporabiti elektronski sistem za identifikacijo psov in mačk;

ker je zaradi množice uporabljenih elektronskih sistemov lastnik ali trgovec dolžan uradnemu veterinarju ustrezno dokazati, da je pes ali mačka pravilno označen;

ker je med čakanjem na razvoj mednarodnega standarda primerno z začasno uredbo predvideti, naj se uporabljajo tisti elektronski sistemi, ki se uporabljajo v državah članicah, v katerih imajo živali poreklo; ker se bo to stanje pregledovalo v skladu z razvojem standarda za elektronsko identifikacijo psov in mačk;

ker ta odločba nima vpliva na katero koli morebitno prihodnjo odločbo glede gibanja hišnih živali znotraj Skupnosti, ker so težave z identifikacijo hišnih živali drugačne vrste;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Sistem za identifikacijo psov in mačk, ki so dani na trg v Združenem kraljestvu in na Irskem, pa niso po poreklu iz teh držav, je elektronski sistem.

Člen 2

1. Elektronski sistem iz člena 1 je sestavljen iz vsadljivega transponderja in mora biti eden tistih, ki se uporabljajo v državi članici, v katerih imajo psi in mačke poreklo.

2. Države članice obvestijo Komisijo in ena drugo o elektronskih sistemih, ki se na njihovem ozemlju uporabljajo za identificiranje psov in mačk.

3. Lastnik ali trgovec mora uradnemu veterinarju ustrezno dokazati, da sta pes ali mačka pravilno identificirana.

Člen 3

Ta odločba je naslovljena na države članice.

V Bruslju, 18. aprila 1994

Za Komisijo

René Steichen

Član Komisije

[1] UL L 268, 14.9.1992, str. 54.

--------------------------------------------------